གྲེལ་གཞུང་
ལུགས་ཆེན་མོ་རྣམས། །གདམས་པའི་མཆོག་གྱུར་ཡིན་པ་མ་གོ་བར། །ལྟར་སྣང་
208

བདེན་བཞིའི་བླང་དོར་གྱི་གནད་བསྡུས་པའི་ཚིགས་སུ་བཅད་པ་ཐར་འདོད་འཇུག་ངོགས།
v
.
་་་
8671
གདམས་པར་ངལ་བ་བྱེད་པ་ནི། །རིན་ཆེན་དོན་དུ་གཉེར་བའི་ཚོང་པ་འགའ། །རྦ་
རླབས་ཀློང་དཀྱིལ་མཐོང་བས་ཆེར་འཇིགས་ཏེ། །རྒྱ་མཚོ་ཆེན་པོར་འཇུག་པ་ཡོངས་
བཏང་ནས། །རྨིག་རྗེས་ཆུ་ལ་ནོར་བུ་འཚོལ་བ་འདྲ། །དེ་ལྟའི་དུས་འདིར་རྒྱལ་བའི་
གསུང་རབ་ཀྱི། །སྙིང་པོ་མ་ལུས་གཅིག་ཏུ་བསྡུས་པའི་ཆོས། །ཚང་ལ་མ་ནོར་ལམ་
གྱི་རིམ་པ་ལ། །ཡིད་རབ་རྟོན་པར་བྱེད་རྣམས་སྐལ་བ་བཟང༌། །བདེན་བཞིའི་བླང་
དོར་གོ་འབྱེད་ཁྱོན་ཡངས་ཆེ།
།(༢བ)བདག་འདྲ་རྐང་དྲུག་འདོམ་གྱིས་འཇལ་བ་
ནི། །རང་ཉིད་ངལ་བ་ཙམ་དུ་ཟད་མོད་ཀྱང་།
ཟད་བྲི། །ལེགས་ཚོགས་རྩ་བ་དྲིན་ཅན་བླ་མ་རྗེ།
F
、
(
བཞིན་བསྟེན་པ་དང༌། །དལ་འབྱོར་རྙེད་དཀའ་མྱུར་དུ་འཇིག་པ་དང༌། །ཕྱི་མར་
ངན་འགྲོའི་གཡང་ས་རབ་བསམས་ནས། །སྐྱབས་འགྲོ་ཤུགས་དྲག་སྤང་བླང་ཞིབ་
ཏུ་མཛོད། །དེ་ནས་བདེན་པ་བཞི་པོ་འདི་ལྟ་སྟེ། །སྡུག་བསྔལ་བདེན་དང་ཀུན་
འབྱུང་བདེན་པ་དང༌། །འགོག་པའི་བདེན་དང་ལམ་གྱི་བདེན་པའོ། །བཞི་པོ་དེ་
ནི་ཐེག་ཆེན་རྒྱུད་བླ་ལས། །ནད་ནི་ཤེས་བྱ་ནད་ཀྱི་རྒྱུ་ནི་སྤང་བྱ་ལ། །བདེ་གནས་
ཐོབ་བྱ་སྨན་ནི་བསྟེན་པར་བྱ་བ་ལྟར། །སྡུག་བསྔལ་རྒྱུ་དང་དེ་འགོག་པ་དང་དེ་
བཞིན་ལམ། །ཤེས་བྱ་སྤང་བྱ་རེག་པར་བྱ་ཞིང་བསྟེན་པར་བྱ། །ཞེས་སོགས་གསུངས་
ལྟར་མཁྱེན་པར་མཛད་དགོས་སོ། །དེ་ཡང་དང་པོར་སྡུག་བསྔལ་མ་བསམས་
ན། །ཐར་པ་དོན་གཉེར་ཇི་བཞིན་མི་སྐྱེ་གསུང་། །དེས་ན་སྡུག་བསྔལ་བདེན་
བསམ་ཚུལ་ལ། །འཁོར་བ་སྤྱི་ཡི་སྡུག་བསྔལ་བསམ་ཚུལ་དང་། །འཁོར་བ་སོ་སོའི་
སྡུག་བསྔལ་བསམ་ཚུལ་ལོ། །དང་པོ་ལ་ཡང་སྡུག་བསྔལ་བརྒྱད་དག་དང༌། །སྡུག་
བསྔལ་དྲུག་དང་སྡུག་བསྔལ་གསུམ་རྣམས་སོ། །དང་པོ་སྡུག་བསྔལ་བརྒྱད་ནི་འདི་
ལྟ་སྟེ། །བཟོད་དཀའ་རྣམ་མང་སྐྱེ་བའི་སྡུག་བསྔལ་དང་། །ལང་ཚོ་ཉམས་སོགས་
རྒ་བའི་སྡུག་བསྔལ་དང་། །སྣ་ཚོགས་ནད་ཀྱིས་སྡུག་བསྔལ་གྱུར་པ་དང་། །ལུས་
དང་བྲལ་སོགས་འཆི་བའི་སྡུག་(༣ན)བསྔལ་དང་། །མི་སྡུག་པ་དང་ཕྲད་པའི་སྡུག་
DFSOKI
209

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
དག་རྣ
བསྔལ་དང་། །སྡུག་དང་བྲལ་བའི་སྡུག་བསྔལ་རྣམ་མང་དང༌། །འདོད་པ་བཙལ་
ཀྱང་མ་རྙེད་སྡུག་བསྔལ་དང༌། །ཉེར་ལེན་ཕུང་པོའི་སྡུག་བསྔལ་བསམ་ཚུལ་ལོ། །དེ་
རྣམས་ལ་སོ་སོར་ཤེས་རབ་ཀྱིས། །ཡང་ཡང་དཔྱད་ནས་སྒོམ་པར་བྱེད་དགོས་
ཤིང་། །ལྷག་པར་དང་པོ་དང་ནི་ཐ་མ་ལ། །ནན་ཏན་ཆེན་པོས་སེམས་པ་གལ་ཆེ་
གསུང༌། །གཉིས་པ་སྡུག་བསྔལ་དྲུག་ནི་འདི་ལྟ་སྟེ། །ཡིད་བརྟན་མི་རུང་ངེས་པ་
མེད་པ་དང་། །འདོད་པས་ངོམས་མི་ཤེས་པའི་ཉེས་པ་དང༌། །ལུས་ནི་ཡང་ཡང་
འདོར་བའི་ཉེས་པ་དང་། །ཡང་ཡང་ཉིང་མཚམས་སྦྱོར་བའི་ཉེས་པ་དང༌། །ཡང་
ཡང་མཐོ་དམན་འགྱུར་བའི་ཉེས་པ་དང༌། །གྲོགས་མེད་གཅིག་པུར་འགྲོ་བའི་ཉེས་
པའོ། །སྡུག་བསྔལ་དྲུག་པོ་དེ་ཡང་གསུམ་དུ་ནི། །བསྡུས་ནས་སྒོམ་པའི་ཚུལ་ཡང་
མཁྱེན་པར་མཛོད། །སྡུག་བསྔལ་གསུམ་དུ་བསྡུས་པ་འདི་ལྟ་སྟེ། །འགྱུར་བའི་སྡུག་
བསྔལ་སྡུག་བསྔལ་སྡུག་བསྔལ་དང་། །ཁྱབ་པ་འདུ་བྱེད་ཀྱི་ནི་སྡུག་བསྔལ་ལོ། །དེ་
ལྟར་སྡུག་བསྔལ་གསུམ་གྱི་ནང་ནས་ཀྱང་། །འདུ་བྱེད་སྡུག་བསྔལ་བསམ་ལ་འབད་
འཚལ་ཏེ། །དེ་ཡང་དྲི་བ་ལྷག་བསམ་རབ་དཀར་གྱི། །དྲིས་ལན་བློ་བཟང་བཞད་
པའི་སྒྲ་དབྱངས་ལས། །འཁོར་བའི་ཉེས་བརྒྱ་སེམས་པའི་ཚུལ། །མང་ཡང་སྡུག་
བསྔལ་སྡུག་བསྔལ་གྱིས། །འཇིགས་ནས་ཐར་འདོད་ཕྱུགས་ལའང་ཡོད། །ཟག་བཅས་
ཚོར་བ་བདེ་བ་ལས། །ཡིད་འབྱུང་ཕྱི་རོལ་པ་(༣བ)ལའང་མཆིས། །དེས་ན་འདུ་བྱེད་
རང་བཞིན་གྱི། །ཟག་བཅས་ཉེར་ལེན་ཕུང་པོ་འདི། །སྡུག་བསྔལ་འགྲུབ་དང་གྲུབ་
པའི་སྣོད། །ནད་དང་འབྲས་དང་ཟུག་རྔུ་ལྟར། །དམིགས་ནས་བསྒོམས་ན་བྱིང་
གཡོ་ལགས། །ཞེས་གསུངས་པ་ལྟར་དགོངས་མཛོད་ཅིག །སོ་སོའི་སྡུག་བསྔལ་ལ་
ཡང་དྲུག་ཡོད་དེ། །དམྱལ་བ་ཡི་དྭགས་དུད་འགྲོ་ལྷ་མིན་དང༌། །ལྷ་དང་མི་ཡི་སྡུག་
བསྔལ་དྲུག་པོ་རྣམས། །ཡང་ཡང་དཔྱད་ནས་སྒོམ་པར་བྱེད་དགོས་གསུང༌། །མདོར་
ན་སྡུག་བདེན་གནས་ཚུལ་ཞིབ་པར་ནི། །བློ་བཟང་རྒྱལ་བ་གཉིས་པའི་གཞུང་བཞིན་
དུ། །ཞིབ་ཏུ་མཁྱེན་པར་མཛོད་ཅིག་ཤེས་ལྡན་དག །ཀུན་འབྱུང་བདེན་པ་ལ་ཡང་
210

བདེན་བཞིའི་བླང་དོར་གྱི་གནད་བསྡུས་པའི་ཚིགས་སུ་བཅད་པ་ཐར་འདོད་འཇུག་ངོགས།
རྣམ་གཉིས་ཏེ། །ལས་དང་ཉོན་མོངས་པ་ཡི་ཀུན་འབྱུང་ངོ་། །ལས་ལ་ཡང་ནི་རྣམ་
པ་གསུམ་ཡོད་དེ། །བསོད་ནམས་མིན་པའི་ལས་དང་ཟག་བཅས་ཀྱི། །བསོད་ནམས་
འདོད་ཁམས་དག་པའི་ལས་དག་དང་། །མི་གཡོ་བ་ཡི་ལས་དང་གསུམ་ཡོད་དོ། །དེ་
དག་སོ་སོའི་ངོས་འཛིན་ཞིབ་པར་ནི། །ཤིང་རྟ་ཆེན་པོ་ཐོགས་མེད་སྐུ་མཆེད་
ཀྱི། །གཞུང་ལུགས་རྣམས་ལས་མཁྱེན་པར་མཛོད་ཅིག་གུ །ཉོན་མོངས་ལ་ནི་ཤིན་
ཏུ་མཐའ་ཡས་མོད། །གཙོ་བོ་ཉོན་མོངས་བཅུ་ནི་འདི་ལྟ་སྟེ། །འདོད་ཆགས་ཁོང་
ཁྲོ་ང་རྒྱལ་མ་རིག་དང༌། །ཐེ་ཚོམ་དང་ནི་འཇིག་ཚོགས་ལྟ་བ་དང་། །མཐར་འཛིན་
ལྟ་བ་ལྟ་བ་མཆོག་འཛིན་དང༌། །ཚུལ་ཁྲིམས་བརྟུལ་ཞུགས་མཆོག་འཛིན་ལོག་
ལྟའོ། །གཙོ་བོ་ཉོན་མོངས་གསུམ་དུ་གྲགས་པ་ནི། །འདོད་ཆགས་ཞེ་སྡང་གཏི་མུག་
གསུམ་ཡིན་ནོ། །དེ་དག་སོ་སོའི་(༤ན)ངོས་འཛིན་ཞིབ་པར་ནི། །འཇམ་མགོན་བླ་
མའི་གསུང་ལས་མཁྱེན་པར་མཛོད། །མདོར་ན་སྡུག་བསྔལ་ཀུན་གྱི་རྩ་བ་ནི། །རང་
རྒྱུད་མ་རིག་འཇིག་ལྟ་ཡིན་པ་དང་། །དེ་ལས་ཉོན་མོངས་གཞན་རྣམས་སྐྱེ་ཚུལ་
དང་། །དེ་ཡི་དབང་གིས་ལས་རྣམས་གསོག་ཚུལ་དང་། །དེ་ལས་འཁོར་བར་ཉིང་
མཚམས་སྦྱོར་ཚུལ་སོགས། །འཁོར་བའི་གནས་ཚུལ་ཞིབ་ཏུ་ཤེས་འདོད་ན། །ཡབ་
རྗེ་བླ་མའི་གསུང་རབ་ཆེ་རྣམས་ལ། །ཞིབ་ཏུ་སྦྱོང་བར་མཛོད་ཅིག་གྲོགས་པོ་
དག །གཞན་ཡང་བདེན་བཞིའི་རྣམ་པ་བཅུ་དྲུག་ཅེས། །གཞུང་ལུགས་ཆེ་ལས་
གསུངས་པ་འདི་ལྟ་སྟེ། །མི་རྟག་སྡུག་བསྔལ་སྟོང་དང་བདག་མེད་བཞི། །སྡུག་
བསྔལ་བདེན་པའི་རྣམ་པ་བཞི་རུ་བཤད། །རྒྱུ་དང་ཀུན་འབྱུང་རྐྱེན་དང་རབ་སྐྱེ་
བཞི། །ཀུན་འབྱུང་བདེན་པའི་རྣམ་པ་བཞི་རུ་གསུང༌། །འགོག་དང་ཞི་བ་གྱ་ནོམ་
ངེས་འབྱུང་བཞི། །འགོག་པའི་བདེན་པའི་རྣམ་པ་བཞི་རུ་གསུང༌། །ལམ་དང་རིགས་
པ་སྒྲུབ་པ་ངེས་འབྱིན་བཞི། །ལམ་གྱི་བདེན་པའི་རྣམ་པ་བཞི་རུ་གསུང༌། །དེ་དག་
སོ་སོའི་ངོས་འཛིན་རྒྱུ་མཚན་བཅས། །དྲི་མེད་རིགས་པའི་ལམ་ནས་ལེགས་དྲངས་
ཏེ། །ཕུ་ཐག་ཆོད་པར་ཤེས་པར་འདོད་ན་ནི། །བདག་ཉིད་ཆེན་པོ་ཆོས་ཀྱི་གྲགས་
211

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
པ་ཡིས། །ཚད་མ་རྣམ་འགྲེལ་ལེའུ་གཉིས་པ་ལས། །ཞིབ་ཏུ་གསུངས་པ་ལྟར་དུ་ཤེས་
པར་མཛོད། །དེ་ལྟར་འཁོར་བའི་ཉེས་དམིགས་བསམས་བྱས་པས། །སྙིང་ནས་ཐར་
འདོད་ཆེན་པོ་སྐྱེས་པ་ན། །ཐོབ་བྱེད་ལམ་མཆོག་རིན་ཆེན་བསླབ་གསུམ་ལ། །ཚུལ་
F6
བཞིན་སློབ་པ་གནད་(༤བ)ཀྱི་དོན་པོར་གསུང་། །རིན་ཆེན་བསླབ་པ་གསུམ་ལས་
ཚུལ་ཁྲིམས་ནི། །ཡོན་ཏན་ཀུན་གྱི་གཞི་དང་རྩ་བ་རུ། །རྒྱལ་བས་ལན་ཅིག་མིན་
པར་གསུངས་པས་ན།
C
རྣམས། །ཞིབ་ཏུ་སྲུང་བར་མཛོད་ཅིག་ཤེས་ལྡན་དག །དེ་ཡང་ཚུལ་ཁྲིམས་ཞེས་
པའི་ཚིག་ཙམ་དང༌། །མོས་མནོ་ཙམ་གྱིས་དག་པར་མི་འགྱུར་བས། །བསྲུངས་པའི་
ཕན་ཡོན་མ་བསྲུངས་ཉེས་དམིགས་བསམ། །ལྟུང་བ་འབྱུང་བའི་སྒོ་བཞི་ལེགས་
བསྡམས་ཏེ། །གཡག་གིས་རྔ་མ་ཇི་ལྟར་སྲུང་བ་ལྟར། །བསླབ་པའི་བཅས་མཚམས་
།སྲུང་ལ་ནན་ཏན་མཛོད་ཅིག་ཤེས་ལྡན་དག །དེ་ལྟར་བསླབ་
ཕྲ་ཞིང་ཕྲ་བ་ཡང་།
,。。༥༤
)u )
།དེས་
བསྐྱེད་དོ། །རྒྱལ་སྲས་སྤྱོད་པ་ཕྱིན་དྲུག་བསྡུ་བཞི་ལ། །རྒྱལ་ཚབ་དམ་པའི་གསུང
བཞིན་ལེགས་བསླབས་ན། ། ཀུན་མཁྱེན་རྒྱལ་བའི་གོ་འཕང་ཐོབ་པར་འགྱུར། །བདེན་
བཞིའི་བླང་དོར་གནས་ནི་ཟབ་ཅིང་ཕྲ། །བདག་ནི་བྱིས་པ་ལས་ཀྱང་བྱིས་པ་སྟེ། །དེ་
ཕྱིར་འདི་ལ་ནོངས་པ་ཅི་མཆིས་པ། །ཚད་མར་གྱུར་པ་རྣམས་ལ་སྙིང་ནས་
བཤགས། །འདི་ལ་ལེགས་ཆ་ཅུང་ཟད་མཆིས་གྱུར་ན། །བདག་དང་བདག་འདྲའི་
ཉམ་ཆུང་འགྲོ་བ་རྣམས། །མ་ནོར་ལམ་ལ་གོམས་པ་མཐར་ཕྱིན་ཏེ། །ཐམས་ཅད་
གཟིགས་པའི་གོ་འཕང་མྱུར་ཐོབ་ཤོག །སྐྱེ་བས་ཐོབ་དང་སྦྱངས་སྟོབས་བློ་གྲོས་
དམན། །(༥ན)བདག་འདྲས་གཞན་ལ་ཆོས་ཀྱིས་བསྐུལ་བ་ནི། །ནེ་ཙོས་ཆོས་སྐད་
སྨྲས་དང་མཚུངས་གྱུར་ཀྱང༌། །གྲོགས་མཆོག་གཉིས་ཀྱིས་བསྐུལ་ཕྱིར་དེ་སྐད་
བརྗོད། །ཚིག་ཙམ་ཐོས་པས་ཚིམ་པར་མ་མཛད་པར། །གཅིག་ཏུ་ཐུབ་པའི་གསུང་
212

བདེན་བཞིའི་བླང་དོར་གྱི་གནད་བསྡུས་པའི་ཚིགས་སུ་བཅད་པ་ཐར་འདོད་འཇུག་ངོགས།
༥
རབ་དྲི་མེད་དང་། །བློ་བཟང་རྒྱལ་བ་གཉིས་པའི་གཞུང་རྣམས་དང༌། །བསྟུན་ནས་
དཔྱད་པ་ཞིབ་ཏུ་མཛོད་ཅིག་གུ །མུ་མེད་ཞིང་གི་རྒྱལ་བ་སྲས་བཅས་ཀྱིས། །འདུལ་
བར་མ་ནུས་དམུ་རྒོད་བདག་ཅག་ལ། །མ་ནོར་བླང་དོར་སྟོན་པའི་སྐྱབས་མགོན་
མཆོག །དྲིན་ཅན་བླ་མའི་ཞབས་ལ་སླར་ཡང་འདུད། །སངས་རྒྱས་ལས་ཀྱང་དཀོན་
་གདམས་པ་མཆོག །སྐྱབས་མགོན་བླ་མའི་ཞལ་གདམས་ཐོབ་ལགས་ཀྱང་། །ད་
དུང་བྱེད་སྤྱོད་ཁྱིམ་པ་ལས་ཀྱང་ངན། །སྨྱོན་པ་རང་ཕུང་བདག་ལ་ཐུགས་རྗེས་
གཟིགས། །སྙིགས་དུས་སྐྱེ་བོ་ཤིན་ཏུ་ཚེ་ཐུང་ཞིང་། །རང་གི་ལང་ཚོ་ཕལ་ཆེར་ཡོལ་
གྱུར་ཀྱང་། །ཕྱི་ཚིས་གྲབས་གཤོམ་ཁྱིམ་པ་ལས་ཀྱང་ཆེ། །རབ་རྨོངས་བྱིས་པ་བདག་
ལ་ཐུགས་རྗེས་གཟིགས། །གཞོན་ནུའི་དུས་ནས་ཆོས་སྒོར་ཞུགས་ལགས་ཀྱང་། །རང་
པའི་
。 " )1
ས
oud21ེ
།ཇི་ཙམ་ཐོས་པ་ཙམ་དུ་ཤེས་རྒྱུད་
རེངས། །ཆོས་དྲེད་མཁན་ལ་ཐུགས་རྗེས་གཟིགས་སུ་གསོལ། །ཡིད་འོང་ཡུལ་ལ་
འདོད་ཆགས་ཆུ་ལྟར་གཡོ། །ཅུང་ཟད་རྐྱེན་ལ་ཞེ་སྡང་མེ་ལྟར་འབར། །བླང་དོར་
གནས་ལ་གཏི་མུག་མུན་ལྟར་འཐིབས། །འཇིགས་རུང་སྙིང་རྗེའི་གནས་ལ་ཐུགས་
རྗེས་གཟིགས། །(༥བ)རྙེད་བཀུར་སྙན་གྲགས་འདོད་པས་ཡིད་གདུངས་ཀྱང་། །ཕྱི་
ཚུལ་ཚུལ་འཆོས་ངག་འཇམ་ཞི་དུལ་ཅན། །ངུར་སྨྲིག་གྱོན་པའི་བྱི་ལ་འདྲ་བདག་
ལ། །བརྩེ་བས་གཟིགས་ཤིག་དྲིན་ཅན་བླ་མ་རྗེ། །གསུང་རབ་དགོངས་འགྲེལ་མང་
i
དུ་ཐོས་ལགས་ཀྱང་། །རྒྱ་མཚོའི་གཏིང་གི་གོར་མ་ཇི་བཞིན་དུ། །རང་རྒྱུད་ཆོས་
དང་མ་འདྲེས་ཇེ་གྱོང་སོང༌། །སྙིང་མེད་བདག་ལ་གཟིགས་ཤིག་བླ་མ་རྗེ། །མདོར་
ན་ལྷ་དང་བླ་མ་དཔང་བཞག་སྟེ། །སྡོམ་གསུམ་བཅས་མཚམས་སྲུང་བར་ཁས་བླངས་
ནས། །ལུག་བོང་ཞིང་གི་གསེབ་ཏུ་ཤོར་བ་ལྟར། །བག་མེད་དབང་གིས་བཅས་
མཚམས་ཐམས་ཅད་རལ། །ད་དུང་ཆོས་པའི་ཡང་རྩེར་རློམ་བྱེད་ཅིང༌། །ལྟོ་འགྲངས་
ཉི་མས་དྲོས་པའི་འགྱིང་བག་གིས། །རང་གཞན་གཉིས་ཀ་མགོ་བོ་སྐོར་བྱེད་
པ། །དམྱལ་མེའི་བུད་ཤིང་བདག་ལ་ཐུགས་རྗེས་གཟིགས། །བདག་གི་བླ་མ་རྗེ་བཙུན་
པ
213

ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ།
ཐུགས་རྗེ་ཅན། །དབུས་གཙང་ཞིང་ངམ་དགའ་ལྡན་གནས་ལ་སོགས། །སེམས་ཅན་
དོན་དུ་ཞིང་ཁམས་གར་བཞུགས་ཀྱང་། །སྒྲིབ་མེད་ཡེ་ཤེས་སྤྱན་གྱིས་གཟིགས་སུ་
གསོལ། །ཤེས་རྒྱུད་ཆོས་དང་འདྲེས་པར་བྱིན་གྱིས་རློབས། །བཀའ་བཞིན་སྒྲུབ་
སྙིང་པོར་བྱེད་པར་ཤོག །ཕ་ཡི་རྣམ་ཐར་འཁྱོངས་པར་བྱིན་གྱིས་རློབས། །ཕ་རྗེས་
བུ་ཡིས་ཟིན་པར་བྱིན་གྱིས་རློབས། །རེ་ས་གཞན་ན་མེད་དོ་ཐུགས་རྗེ་ཅན། །བརྩེ་
བས་གཟིགས་ཤིག་འཇམ་མགོན་བླ་མ་རྗེ། །བྱིན་གྱིས་རློབས་ཤིག་དཀའ་ཆེན་རིན་
པོ་ཆེ། །བར་ཆད་སོལ་ཞིག་ཆོས་སྐྱོང་སྲུང་ཚོགས་རྣམས། །(༦ན)བཀྲ་ཤིས་རྒྱ་མཚོས་
ཕྱོགས་ཀུན་ཁྱབ་གྱུར་ཅིག །
ཅེས་བདེན་བཞིའི་བླང་དོར་གྱི་གནད་བསྡུས་པའི་ཚིགས་སུ་བཅད་པ་ཐར་འདོད་
འཇུག་ངོགས་ཞེས་བྱ་བ་འདི་ནི། གྲོགས་འགའ་ཞིག་གིས་བསྐུལ་བ་ལ་བརྟེན་ནས།
སྙོམ་འ ལས་པ་ཡེ་ཤེས་རྒྱལ་མཚན་གྱིས་རང་ལོ་སོ་བཞིའི་དུས་སུ་དགའ་ལྡན་ཕུག་པོ་
ཆེར་སྦྱར་བའོ། །འདིས་ཀྱང་ཐུབ་པའི་བསྟན་པ་རིན་པོ་ཆེ་རྣམ་པ་ཀུན་ནས་འཕེལ་
བར་གྱུར་ཅིག། །།
214